Source: http://raamatukogu.onepagefree.com/?id=2176&onepagefree=bdbc95eea21ef538761cad88d73a6bfa
Timestamp: 2020-07-06 12:18:06+00:00

Document:
LAEVA RAAMATUKOGU - Tasuta koduleht - Raamatukogu põhimäärus.
Kasutamise eeskiri.Pildid
Raamatukogu põhimäärus.
Tartu valla volikogu määrus 21.12.2018.
Laeva Rahvaraamatukogu põhimäärus
(1) Laeva Rahvaraamatukogu (edaspidi raamatukogu) on üldkasutatav avalik raamatukogu, mis on Tartu Vallavalitsuse (edaspidi vallavalitsus) hallatav asutus.
1) eesti keeles Laeva Rahvaraamatukogu;
2) inglise keeles Laeva Public Library.
(4) Raamatukogu asukohaks on Väänikvere tee 8, Laeva küla, Tartu vald, 60608 Tartu maakond.
(6) Raamatukogu teeninduspiirkond on Kämara, Laeva, Kärevere, Siniküla, Valmaotsa ja Väänikvere küla.
(7) Raamatukogu omab oma töötajate suhtes tööandja õigusi ja täidab tööandja kohustusi. Raamatukogu töötajate põhjendatud koosseisu kinnitab vallavalitsus raamatukogu direktori (edaspidi direktor) ettepanekul.
(2) Raamatukogu põhiülesanded on koguda, säilitada ja teha lugejatele kättesaadavaks neile vajalikud eriliigilised ja –laadilised teavikud ning avalikud andmebaasid.
1) osutab põhiteenuseid (teavikute kohalkasutus, kojulaenutus ja üldkasutatava andmesidevõrgu kaudu avalikule teabele juurdepääsu võimaldamine) valla elanikele ning teistele soovijatele vastavalt rahvaraamatukogu seadusele, teistele õigusaktidele ja raamatukogu kasutamise eeskirjadele;
6 tellib lugeja soovil ja kulul raamatukogu kogudes puuduvad teavikud või nende koopiad teistest raamatukogudest;
(1) Vallavalitsus moodustab raamatukogu nõukogu vallavolikogule ja vallavalitsusele raamatukoguteeninduse korraldamise kohta ettepanekute tegemiseks, töö hindamiseks ja muude rahvaraamatukogu tegevust puudutavate oluliste küsimuste läbiarutamiseks. Nõukogul on 3 kuni 5 liiget.
(1) Laeva Vallavolikogu 29.06.2010 määrus nr 14 “Laeva Rahvaraamatukogu põhimäärus” tunnistatakse kehtetuks.
Jõustumise kuupäev 27.09. 2014
Avaldamismärge RT IV 24.09.2014, 2
Laeva Vallavolikogu 29.06.2010 määruse nr.15
"Laeva Rahvaraamatukogu kasutamise eeskiri" muutmine
Vastu võetud 09.09 2014 nr.11
Määrus kehtestatakse rahvaraamatukogu seaduse § 16 ja kultuuriministri 12.07. 2014 määruse nr.9 "Rahvaraamatukogu töökorralduse juhend" § 12 lg 1 alusel.
§1. Laeva Vallavolikogu 29.06. 2010 määruse nr. 15 "Laeva Rahvaraamatukogu kasutamise eeskiri " § 3 täiendatakse lõikega 5
(5) Registreeritud lugejate kohta peetakse raamatukogus lugejate andmebaasi. Andmeid kasutatakse:
1) lugeja isiku tuvastamisek
2) teenuste osutamiseks
3) statistilise analüüsi tegemiseks, kus andmeid ei seostata lugeja isikuga
§2. Määrus jõustub kolmandal päeval peale Riigi teatajas avaldamist.
Kaido Põdersoo
29.06 .2010. nr. 50
Määrus kehtestatakse kohaliku omavalitsuse korralduse seaduse § 6 lõike 2, § 35 lõike 2 ja rahvaraamatukogu seaduse § 6 lõike 1 alusel.
(1) Laeva rahvaraamatukogu (edaspidi ”raamatukogu”) on Laeva vallavalitsuse hallatav asutus.
(2) Raamatukogu ametlik nimetus on Laeva rahvaraamatukogu, ametlik nimetus inglise keeles on Laeva Library ja asukoht ning postiaadress: Väänikvere tee 8, Laeva küla, Laeva vald, 60608 Tartu maakond.
(3) Raamatukogu juhindub oma tegevuses UNESCO rahvaraamatukogude manifestist, Rahvaraamatukogu seadusest, vallavolikogu ja vallavalitsuse õigusaktidest, muudest õigusaktidest ja käesolevast põhimäärusest.
(4) Rahvaraamatukogu teeninduse korraldus, lugejate õigused ja kohustused kehtestatakse vallavolikogu poolt kinnitatud raamatukogu kasutamise eeskirjas.
(5) Raamatukogu teeninduspiirkonnaks on kõik Laeva valla külad.
(6) Raamatukogul on oma tempel raamatute märgistamiseks.
(1) Raamatukogu põhiülesanne on koguda, säilitada ja teha lugejale kättesaadavaks temale vajalikud trükised, auvised ja teised teavikud (edaspidi "teavikud") ning avalikud andmebaasid.
1) valla elanike raamatukogualane teenindamine;
2) kogude komplekteerimine ja raamatukogulik töötlemine, elektronkataloogi koostamine;
39 teatme-bibliograafilise töö korraldamine, kodulookirjanduse andmebaasi pidamine;
4) kirjandust tutvustavate ürituste korraldamine;
5) avaliku internetipunkti töö korraldamine;
6) raamatukogu töö arvestuse, aruandluse ja analüüsi korraldamine, statistiliste aruannete esitamine , arhiivi korraldamine;
7) koostöö arendamine teiste raamatukogudega.
§ 3. Raamatukogu poolt osutatavad teenused
(1) Põhiteenus on lugejatele vajalike teavikute kohapeal kasutamine ja kojulaenutus ning "Avaliku teabe seaduse" alusel üldkasutatava andmesidevõrgu kaudu avalikustatud teabega tutvumiseks arvuti kasutamise võimaldamine. Põhiteenused on tasuta.
(2) Raamatukogu poolt osutatavad eriteenused (kopeerimine, paljundamine, andmebaaside kasutamine) võivad olla tasulised. Eriteenuste eest võetava tasu kinnitab vallavalitsus.
(3) Raamatukogu kogud komplekteeritakse ja teavikud töödeldakse maakonnaraamatukogus vastavalt maakonnaraamatukogu ja vallavalitsuse vahelisele lepingule.
(4) Teavikute arvestust peetakse elektronkataloogis.
§ 4. Raamatukogu õigused ja kohustused
(1) Raamatukogul on ülesannete täitmiseks järgmised õigused:
1) sihtotstarbeliselt kasutada Laeva valla poolt temale üleantud vara;
2) korraldada tasulisi üritusi, seminare ja kursusi;
3) võtta vastu sihtannetusi sponsoritelt ning taotleda toetusi fondidelt ja muudest allikatest;
4) osaleda raamatukogualaste organisatsioonide ja liitude tegevuses;
5) saada vajalikku teavet ja andmeid valla asutustelt;
6) teostada muid õigusaktidest ja käesolevast põhimäärusest tulenevaid toiminguid.
(2) Raamatukogul on oma ülesannete täitmiseks järgmised kohustused:
1) kogude komplekteerimine, raamatukogulik töötlemine ja kataloogi koostamine;
2) lugejateeninduse korraldamine;
3) kultuuripärandi, kunsti ja teadussaavutuste tutvustamine ja teadvustamine;
4) koduloolise kirjanduse kogumine ja säilitamine ning andmebaasi pidamine;
5) erialane nõustamine ja kasutajakoolituse korraldamine;
6) raamatukogudevahelise laenutuse korraldamine;
7) teatme- ja teabeteeninduse korraldamine;
8) töö arvestuse, aruandluse ja analüüsi korraldamine;
9) kirjandusürituste, näituste ja muude põhitegevusega seotud ürituste korraldamine;
10) muude põhitegevusest tulenevate ülesannete täitmine;
11) kogude koostise kujundamine kooskõlastatult teiste raamatukogudega;
12) elektrooniliste teenuste osutamine (avalik elektronkataloog, raamatukogu veebileht ja elektrooniliste teavikute kogu).
(1) Raamatukogu tööd juhib ja korraldab direktor, kes vastab rahvaraamatukogu seaduses kehtestatud hariduse- ja kutsenõuetele.
(2) Direktori vaba ametikoha täitmiseks korraldab vallavalitsus konkursi.
(3) Konkursi võitnud isikuga sõlmib vallavanem tähtajatu töölepingu. Töölepingu lahutamatu osa on ametijuhend.
(4) Vallavalitsus moodustab raamatukogu teeninduse korraldamise kohta ettepanekute tegemiseks, raamatukogu töö hindamiseks ja muude raamatukogu tegevust puudutavate oluliste küsimuste läbiarutamiseks raamatukogu nõukogu.
(1) Direktor vastutab raamatukogu tegevuse, arengu ja vara eest; tagab raamatukogule pandud ülesannete täitmise.
(2) Direktor kindlustab raamatukogu tulemusliku ja häireteta töö, teeb koostööd raamatukogu nõukogu ja vallavalitsusega.
(3) Direktor
1) korraldab lugejateenindust, st tagab igakülgse abi lugejale vajalike teavikute leidmiseks;
2) korraldab üldkasutatava andmesidevõrgu kaudu juurdepääsu avalikule teabele;
3) tagab kultuuriministri poolt kinnitatud raamatukogu töökorralduse juhendi täitmise;
4) tagab teeninduse korralduse, lugejate õiguste, kohustuste ja vastutuse ning avaliku internetipunkti kasutamise eeskirja täitmise;
5) juhib raamatukogu tegevust ja korraldab raamatukogu pädevusse kuuluvate ülesannete täitmist;
6) vastutab raamatukogu tegevust korraldavate õigusaktide ja raamatukogu eelarve sihipärase ja otstarbeka täitmise eest ning annab aru vallavalitsusele;
7) sõlmib, peatab, muudab ja ütleb üles töölepingud töötajatega;
8) teeb vallavolikogule ja vallavalitsusele ettepanekuid raamatukogutöö paremaks korraldamiseks ja taotleb selleks vajalikke vahendeid;
9) järgib raamatukogutöö ühtseid põhimõtteid, korraldab töö arvestust ja aruandlust;
10) koostab raamatukogu eelarve projekti ja esitab selle vallavalitsusele;
11) kinnitab töötajate tööjuhendid;
12) kasutab raamatukogu valduses olevat vallavara ja vahendeid kooskõlas vallavara valdamise, kasutamise ja käsutamise eeskirjaga ja teiste õigusaktidega;
13) esindab raamatukogu ja annab volitusi raamatukogu esindamiseks;
14) töötab välja raamatukogu arengusuunad ja rakendab abinõusid raamatukogu majandusliku ja tehnilise baasi arenguks;
15) annab seaduste, Vabariigi Valitsuse määruste ja Laeva valla õigusaktide alusel raamatukogu töö sisemiseks korraldamiseks käskkirju;
16) vastutab raamatukogus tuleohutuse üldnõuete ja töökaitsenõuete täitmise eest;
17) vastutab raamatukogu asjaajamise eest;
18) täidab muid raamatukogu juhtimisega seonduvaid ülesandeid.
(1) Laeva vallavalitsus kinnitab 5-liikmelise raamatukogu nõukogu koosseisu neljaks aastaks. Nõukogu valib oma koosseisust esimehe.
(2) Nõukogu koosseisu kuuluvad vallavalitsuse esindaja, volikogu esindaja ja lugejate esindajad.
(3) Nõukogu põhiülesanne on raamatukogu tegevuse ja arenguga seotud küsimuste koordineerimine.
1) Raamatukogu eelarveprojekti läbivaatamine ja hinnangu andmine;
2) raamatukogu tööplaani ja aruande läbivaatamine ja hinnangu andmine;
3)direktori koostatud ja vallavalitsusele või vallavolikogule esitatavate raamatukogu puudutavate eelnõude läbivaatamine ning heakskiitmine;
4)raamatukoguteeninduse kohta ettepanekute tegemine;
5) raamatukogu arengusuundade läbivaatamine
6) ettepanekute tegemine vallavalitsusele ja vallavolikogule raamatukogutöö paremaks korraldamiseks ja finantseerimiseks täiendavate vahendite leidmisele ja taotlemisele kaasaaitamine;
7) mittevajalike teavikute ja inventari kustutusaktide kinnitamine;
8) raamatukogu pooilt osutatavate eriteenuste hindade läbivaatamine enne vallavalitsuse poolset kinnitamist.
(5) Nõukogu õigused on:
3) kaasata oma töösse spetsialiste ja eksperte.
(6) Nõukogu koosolekud toimuvad vastavalt vajadusele, kuid mitte harvemini kui 2 korda aastas. Nõukogu koosoleku kutsub kokku esimees. Nõukogu kokkukutsumiseks võib ettepaneku teha ka raamatukogu direktor või vallavalitsus;
(7) Nõukogu koosolekutest võtab osa raamatukogu direktor.
(8) Koosoleku toimumisest informeeritakse kõiki nõukogu liikmeid vähemalt viis päeva ette.
(9) Nõukogu on otsustusvõimeline, kui koosolekul on esindatud vähemalt 2/3 nõukogu liikmetest.
(10) Otsused tehakse poolthäälteenamusega.
(11) Nõukogu koosoleku käik protokollitakse ning protokollile kirjutavad alla esimees ja protokollija. Protokoll peab olema vormistatud 7 tööpäeva jooksul pärast koosoleku toimumist.
(12) Protokolli koopia esitatakse vallavalitsusele. Protokolli originaali säilitamise tagab raamatukogu direktor
(1) Raamatukogu valdab, kasutab ja käsutab tema valduses olevat vara Laeva vallavara valitsemise korras sätestatud korras ning tagab selle säilimise ja heaperemeheliku majandamise.
(2) Raamatukogu finantseeritakse Laeva valla eelarvest, riigieelarvest antavatest toetustest,
laekumistest sihtasutustelt ja sihtkapitalidelt, eraldistest ja annetustest äriühingutelt,
organisatsioonidelt ja füüsilistelt isikutelt.
(3) Raamatukogul on õigus teavikuid ja inventari kustutusaktiga maha kanda, kui need on kulunud või moraalselt vananenud. Kustutusakti kinnitamise korra kehtestab Laeva Vallavalitsus kooskõlas vabariigi ja valla õigusaktidega.
(4) Raamatukogul on õigus osta põhiülesannete täitmiseks vajalikke raamatuid, materjale, seadmeid ja vahendeid juriidilistelt ja füüsilistelt isikutelt. Raamatukogule mittevajalikke teavikuid võib tasuta võõrandada või müüa vallavolikogu kehtestatud korras.
§ 9. Kontroll, järelvalve ja aruandlus
(1) Kontrolli rahvaraamatukogu tegevuse üle teostab vallavalitsus.
(2) Raamatukogu peab arvestust kogude suuruse, koostise ja rahalise väärtuse ning nendes tehtud muudatuste kohta raamatukogu elektroonilises andmebaasis. Arvestuse alusel kontrollitakse varade olemasolu, koostatakse statistikaaruandeid ja analüüsitakse töötulemusi.
(3) Raamatukogu elektroonilises andmebaasis peetakse teavikute hulgiarvestust arvuliselt, laadiliselt ja rahaliselt, lisandunud ja kustutatud teavikute ning kogude hetkeseisu üle.
(4) Raamatukogu peab arvestust lugejate kaotatud ja asendatud või rahas tasutud teavikute üle. Vastavad parandused tehakse elektronkataloogis. Koostatakse kustutus- ja vastuvõtuakt.
(5) Raamatukogu esitab maakonnaraamatukogule raamatukogu statistilise ja sisulise töö aruande.
(6) Vallavalitsus esitab Kultuuriministeeriumile aruande raamatukogule riigieelarvest eraldatud summa kasutamise kohta hiljemalt iga aasta 20. jaanuariks.
§ 10. Kogud, teenindus, lugeja
(1) Raamatukogu kogud on koostiselt universaalsed, sisaldades teeninduspiirkonna elanike põhivajadustele vastavaid eri tüüpi ja laadi teavikuid.
(3)" Avaliku teabe seaduse "alusel üldkasutatava andesidevõrgu kaudu avalikustatud teabega tutvumiseks võimaldatakse teabe taotlejal kasutada arvutit. Raamatukogu töötajad on kohustatud abistama isikuid riigi- ja kohaliku omavalitsuse veebilehtedele juurdepääsu saamiseks.
(1) Raamatukogu ümberkorraldamise ja tegevuse lõpetamise otsustab vallavolikogu.
(2)Raamatukogu tegevuse lõpetamise korraldab vallavalitsus.
(3) Raamatukogu ümberkorraldusest või tegevuse lõpetamisest teatab vallavalitsus Kultuuriministeeriumile vähemalt üks kuu enne kavandatavat tähtaega.
(1)Määrus jõustub 5. juulil 2010.
(2)Tunnistada kehtetuks Laeva Vallavolikogu 16. detsembri 1999 a. määrus nr. 5 „Laeva rahvaraamatukogu põhimääruse kinnitamine”.

References: § 16
 § 12

§1
 § 3

§2
 § 6
 § 35
 § 6

§ 3

§ 4

§ 9

§ 10